google/wiki40b huggingface dataset:
Karprofeen

Kasutamine inimestel

Karprofeeni kasutati inimeste raviks peaaegu 10 aastat, alates 1988. aastast. Seda kasutati samades olukordades nagu koertel, nimelt liigesevalu ja põletiku puhul. Kõrvaltoimed olid kerged, tavaliselt kaasnes iiveldus või seedetrakti valu ja kõhulahtisus. Karprofeen oli saadaval ainult retsepti alusel annustest 150–600 mg. Annus üle 250 mg oli ainult valu leevendamiseks pärast traumat nagu näiteks operatsioonijärgne põletik.150 mg annused kasutati tavaliselt artriidi valu leevendamiseks, samal ajal kui 200 mg annused kasutati raskekujulise artriidi või raske põletikulise valu  korral. Ravim oli suukaudne. Pfizer eemaldas selle omal soovil turult inimkasutuse jaoks turunduslikel põhjustel.

Kasutamine hobustel

Karprofeeni võib hobustele manustada intravenoosselt. On ilmnenud, et ühekordne annus vähendab prostaglandiini E2 tootmist ja põletikulist eksudaati kuni 15 tundi. Kuigi eikosanoidide tootmisel oli väiksem mõju, võrreldes mittesteroidsete põletikuvastaste ravimitega nagu fenüülbutasoon või fluniksiin. Samuti väheneb prostaglandiini E2 ja põletikulise eksudaat ning leukotrieen B4 on inhibeeritud. Karprofeeni võib manustada ka suukaudselt, kuid intramuskulaarne kasutus võib põhjustada lihaskahjustusi.

Kaubamärgid ja annused veterinaarses kasutuses

Seda turustatakse mitme kaubamärgi all: Acticarp, Austiofen, Bomazeal, Canidryl, Carporal, Carprieve , Carprocow, Carprodolor, Carprodyl, Carprofelican, Carprofen, Carprofène, Carprofeno, Carprofenum, Carprogesic, Carprosol, Carprotab, Carprox, Comforion, Dolagis, Dolocarp, Dolox, Eurofen, Kelaprofen, Librevia, Norocarp, Norodyl, Novocox, Prolet, Reproval, Rimadyl, Rimifin, Rofeniflex, Rovera, Rycarfa, Scanodyl, Tergive, Vetprofen ja Xelcor.
Veterinaarsete annustamisvormide hulka kuuluvad 25 mg, 75 mg ja 100 mg tabletid ja 50 mg/ml süstitava vormi kohta.
Elmar Lipping

Elmar Lipping (7. märts 1906 Ropaži kihelkond, Riia maakond, Liivimaa – 5. jaanuar 1994 New York) oli eesti õpetaja, ajakirjanik, poliitik ja sõjaväelane (nooremleitnant) ning ka Saksamaa (Hauptsturmführer) ja Ameerika Ühendriikide sõjaväelane.
Ta õppis aastatel 1914–1918 Valgjärve ministeeriumikoolis, aastatel 1918–1923 Otepää Reaalgümnaasiumis ning aastatel 1923–1926 Tartu Õpetajate Seminaris. 
Ta õppis aastatel 1926–1927 Tartu Ülikooli filosoofiateaduskonnas ning aastatel 1930–1934 ja 1940 õigusteaduskonnas. Ta õppis hiljem Minnesota Ülikoolis ning lõpetas selle rahvusvaheliste suhete alal. Ta oli Korporatsioon Fraternitas Tartuensise liige.
Teise maailmasõja ajal võitles Elmar Lipping 38. Kaitsepataljonis ja 20. Eesti Relvagrenaderide SS-diviisis, kus kokku teenis välja hauptsturmführeri auastme. Ta oli aastatel 1945–1947 Saksamaal Ameerika Ühendriikide sõjavangis, kuid teenis hiljem USA sõjaväeüksustes, sealhulgas ka 4221. Eesti Vahikompaniis ohvitserina.
Märtsis 1957 läks Lipping Ameerika Ühendriikidesse. Ta oli Ülemaailmse Eesti Kesknõukogu liige.
Ta oli Eesti Vabariigi välisminister eksiilis 3. juunist 1982 kuni 20. juunini 1990.

Isiklikku

Tema poeg on Ameerika Ühendriikide ajaloolane, ajakirjanik, sõjaväelane ja diplomaat Imre Lipping.
Mstislav Rostropovitš

Elulugu

16-aastaselt astus ta Moskva konservatooriumi, kus õppis kompositsiooni kuulsate heliloojate Sergei Prokofjevi ja Dmitri Šostakovitši juures. 1945 sai tuntuks tšellistina, võites kuldmedali üleliidulisel muusikute konkursil.
Tema esituses kõlas kogu tšellomuusika repertuaar ja mitmed heliteosed kirjutati ka spetsiaalselt talle. Ta esitas esmakordselt 117 heliteost tšellole ja tema dirigeerimisel kanti ette 70 orkestriteose esmaesitust.
Kammermuusikuna on ta esinenud koos kuulsate pianistide Svjatoslav Richteri ja Emil Gilelsi ning viiuldaja  Leonid Koganiga, pianistina on ta musitseerinud koos oma naise, sopran Galina Višnevskajaga.
Alates 1969 toetas ta põlu alla sattunud kirjanikku Solženitsõnit, lubades tal elada oma Moskva-lähedases suvilas ja kirjutades tema kaitseks avaliku kirja Leonid Brežnevile. Viimasele järgnes kontsertide ja tuuride ärakeelamine ning salvestuste katkestamine. 
Pärast NSV Liidust lahkumist 1974 sai temast üks juhtivaid Lääne dirigente. 17 hooaja jooksul juhatas ta Washingtoni, Bostoni ja Londoni rahvuslikke sümfooniaorkestreid ning Berliini ja Londoni filharmoonia sümfooniaorkestreid.
Ta on maetud Moskva Novodevitšje kalmistule, kuhu maeti ka ekspresident Boriss Jeltsin, kellega kõrvuti astus ta vastu 1991. aasta putšile.
Amy Irving

Amy Irving (õieti Amy Davis Irving; sündinud 10. septemberl, 1953 Palo Altois Californias) on Ameerika Ühendriikide näitleja.
Margot Kask

Margot Kask (sündinud 5. septembril 1974) on eesti fotokunstnik.
Opel Senator

Opel Senator oli Opeli automudel.
Agnes Saag

Agnes Saag (sündinud Masing; 16. mai 1911 Raikküla vald, Eino talu – 12. august 1981 Raikküla vald) oli Uku Masingu õde.
1942. aastal abiellus ta teoloog Evald Saagiga.
Tema mälestuseks on Uku Masing kirjutanud "Itkud õele".
Evidentsiaalsus

Evidentsiaalsus on grammatiline kategooria, millega tähistatakse keeleliselt vormistuvat viidet teabe allikale.
Inna Põltsam-Jürjo

Inna Põltsam-Jürjo (sündinud 23. augustil 1969) on eesti ajaloolane, alates 2008. aastast doktor.
Põltsam astus Tartu Ülikooli 1987. aastal ja 1992 lõpetas ta selle ajaloo erialal, 1996 sai samas magistrikraadi. Alates 1993. aastast töötab ta Ajaloo Instituudis Tallinnas. 19. juunil 2008 kaitses ta doktoritöö Uus-Pärnu ajaloost 16. sajandil. Tema juhendaja oli Jüri Kivimäe, oponentid aga Juhan Kreem ja Enn Küng.
Põltsam-Jürjo uurib keskaegse Liivimaa ajalugu, eriti linnade ajalugu.

Isiklikku

Ta oli aastatel 2004–2009 abielus ajaloolase Indrek Jürjoga.
Helja-Amanda Kukk

Helja-Amanda Kukk (sündinud 1924) on kauaaegne inglise keele õpetaja ja tõlkija. 
Ta on töötanud Tallinna Reaalkoolis, Tallinna Polütehnilises Instituudis, kõrgkoolis I Studium. 
Ta on tõlkinud raamatuid (näiteks Marianne Calmanni "Avignon", Susanne Goodwini "Puhas juhus" jm).
Eesti Rahvusliku Sõltumatuse Partei asutajaliige.
Kaunissaare mõis

Kaunissaare mõis (ka Kaunisaare mõis; saksa keeles Kaunisaar) oli poolmõis Harju-Jaani kihelkonnas Harjumaal. Nüüdisajal jääb mõis Harju maakonda Anija valda.
Keskajal oli hilisema Kaunissaare mõisa alal piiskopimõis, mida on esimest korda mainitud 1346 (curia nostra Kaunizaar); ühtlasi oli see piiskopimõis Põhja-Eesti üks vanimaid mõisaid. Tollase mõisa rajas Tallinna piiskop. Piiskopimõisa keskne hoone oli arvatavasti kindlustatud mõisahoone ehk vasallilinnus.
Kaunissaare mõis sai iseseisva mõisa staatuse (poolmõis) 1815 Peningi mõisast eraldatud alast.
Endu laht

Endu laht (ka Endulaht, Pahapilli järv) on järv Saaremaa vallas Liivaranna külas. Veekogu pindala on 2,9 ha. Veekogu kaldajoone pikkus on 923 m.
9. sajand eKr

9. sajand ekr ehk IX sajand eKr ehk e.m.a. üheksas sajand enne kristlikku ajaarvamist, mis algas 1. jaanuaril 900 eKr ja lõppes 31. detsembril 801 eKr.
Märjamaa ohvripärn

Märjamaa ohvripärn on pühapuu Läänemaal Märjamaa kihelkonna Vana-Nurtu külas.
Delegatsioon

Delegatsioon (ladina sõnast delegatio 'saatmine, määramine') on rühm isikuid (delegaadid), kelle valitsus, organisatsioon või kollektiiv on delegeerinud (volitanud või lähetanud) esindama vastava üksuse (näiteks valitsuse) huve mingil üritusel (näiteks kongressil, konverentsil).
Pete Sampras

Samprase mängustiil

Pete'il on väga võimsad servid ja väga hea võrgumäng. Pete läheb igat mängu võitma. Ta on igaks mänguks valmis ja teda ei sega ümbritsev suur rahvamass. Ta on võisteldes "mullis, kus saab mõelda ainult mängule" – nii on ta end ise kirjeldanud.
Iseloom on Pete'il väga rahulik, kannatlik. Ta ei märatse väljakul kunagi, ei näita vastasele oma emotsioone.
Eesti Õiguskeskus

Eesti Õiguskeskus (lühend EÕK) oli sihtasutus, mis tegutses 1995-2009 Tartus. EÕK loodi eesmärgiga toetada varaliselt Eesti õigusteaduse ja õigussüsteemi arendamist. EÕK kustutati äriregistrist 21. oktoobril 2009.
Aed-mustköömne eeterlik õli

Aed-mustköömne eeterlik õli (Nigellae sativae aetherolum; EO) on aed-mustköömne seemnetest veeauruga destilleeritud või kemikaalidega ekstraheeritud eeterlik õli.
Seemnetest saadava eeterliku õli kogus ja koostis varieeruvad ning sõltuvad ka taime kasvupiirkonnast.

Teadusuuringutes

Ühe uuringu kohaselt sisaldas aed-mustköömne eeterlik õli, mida kasutati diabeetikutel veresuhkru näitajate parandamisel, mitmeid hormoone – folliikuleid stimuleeriv hormoon, luteiniseeriv hormoon, prolaktiin, progesteroon, testosteroon, östradiool, ja need võivad põhjustada häireid menstruaaltsüklis.
Eeterlikul õlil on võrreldes tetratsükliini, tsefuroksiimi ja tsiprofloksatsiiniga tugevam antibakteriaalne ja võrreldes klotrimasooliga tugevam seenevastane toime.
Pelči mõis

Pelči mõis (Pelču muiža) on mõis Lätis  Kuldīga piirkonnas Pelči vallas Pelčis. Saksa keeles Pelzen.
Pelči mõis pärineb aastast 1441, mil  ordumeister Heidenreich Vincke von Overberg andis Pelči maad Heinrich Knorrile. Hilisemate omanike seas on von der Brinkenid, Torckid, Fitinghoffid, Zakenid, Funkid, Heikingid, Korffid, Lievenid.
Praeguse mõisa peahoone rajas 20. sajandi algul Anatoly Lieven arhitekt
Wilhelm Neumanni projekti järgi. Mõis on üks esimesi juugendstiilis mõisu Lätis. Alates aastast 1922 asub peahoones kool. 
Peahoone ümber asub 9,21 hektari suurune põhiliselt vabakujundusega park. Park on osalt regulaarse planeeringuga, osalt vabakujundusega. Eksootilisematest puuliikidest kasvavad seal euroopa nulg ja siberi nulg, valgemänd ja hall mänd, hobukastan, pöök, pensilvaania saar, hall pähklipuu, tähkvaher, läänepärn, hõbehaab ja palsamipappel, robiinia, inglise jalakas. Pargis kasvab ohtralt punast tamme, ilutaimedest kasvavad seal veel forsüütiad. Kõrvalhoonetest on säilinud tallid, veski, ait.
Kuramaa lahingute ajal asus Pelči mõisas väegrupp Nordi staap.
Sihtnumber

Sihtnumber (vananenud termin postiindeks pole soovitatav) on postitöötlust hõlbustav numbrikombinatsioon.
Sihtnumber on iga postisaadetise aadressi kohustuslik osa.

Eesti sihtnumbrid

Eesti sihtnumbrid on määratletud 5-kohalise numbrikombinatsioonina, mis tähistavad riigis kehtivaid postipiirkondi. Suuremates linnades näitab sihtnumber linna ja postkontori tähist teeninduspiirkonna järgi, maapiirkondades aga tähistab teeninduspiirkonna regiooni ja postkontorit enamasti omavalitsusüksuste piire arvestavalt. Näiteks Järva maakonna Türi vallas asuva Türi linna sihtnumber on 72211.
Sihtnumber kirjutatakse tähti ja numbreid rühmitamata (ilma tühikuta), näiteks 10920 Tallinn või 92002 Nurste.
Eesti tähis välispostis on EE.

Suuremad postipiirkonnad

Sihtnumbri esimene number tähistab suuremaid postipiirkondi järgmiselt:
1 – Tallinn
2 – Narva, Narva-Jõesuu
3 – Kohtla-Järve
4 – Ida-Virumaa, Lääne-Virumaa, Jõgevamaa
5 – Tartu linn
6 – Tartumaa, Põlvamaa, Võrumaa, Valgamaa, Viljandimaa
7 – Viljandimaa, Järvamaa, Harjumaa, Raplamaa
8 – Pärnumaa
9 – Läänemaa, Hiiumaa, Saaremaa

Sihtnumbriotsing

Aadressi järgi saab Eesti sihtnumbreid otsida Eesti Posti kodulehelt.
Halinga valla lipp

Halinga valla lipp on endise Eesti haldusüksuse Halinga valla lipp.
Lipu kinnitas Riigikantselei 1. märtsil 1994 ja see õnnistati Pärnu-Jaagupi kirikus 14. detsembril 1994.
Lipu autor on Priit Herodes.

Lipu kirjeldus

Kuldse välja ülemisel poolel on must karupea koos tõstetud parema käpaga. Manused on sinised. Välja alumisel poolel on kolm sinist pärlikarpi (2+1).
Vallavalitsuse piduliku kandelipu varras on sinine ja selle vardaehteks on kuldne odaots. Lipu normaalsuurus on 105x105 cm.

Tõlgendus

Lipu värvused ja tunnused tähistavad Pärnumaad ja apostel Jaakobust (Pärnu-Jaagupi kihelkond).
Halinga vallavanem Ülle Vapperi sõnade kohaselt annab valla sümboolika ühtekuuluvustunde ning Halinga vapil, kui ka lipul oleva karumotiivi järgi on kõigile selge, et tegemist on Pärnumaaga. Kolmes jõekarbis näeb ta valla kolme jõe - Audru, Enge, Sauga - lättekohti. Kuldne värv aga on mõnevõrra nostalgiline, meenutab omavalitsuse alale jäänud omaaegseid tippmajandeid.
Balti turniir 1930

Balti turniir 1930 oli 3. Balti turniir jalgpallis, mis toimus 15.–17. augustini 1930 Leedus Kaunases.
Turniiri võitisi Leedu jalgpallikoondis. Läti koondis jäi teiseks ja Eesti koondis kolmandaks.
Johannes Johanson

Johannes Johanson' (22. märts 1945 – 26. detsember 2015) oli Eesti merendustegelane. 1994-1997 oli ta Estline'i peadirektor.
Tatšanka

Päritolu

Tatšanka päritolust levib vähemalt kaks usutavat hüpoteesi. Vasmeri etümoloogiline sõnastik väidab, et sõna pärineb Ukraina sõnast netychanka ("нетичанка") ja Poola sõnast najtyczanka, mis tähendavad tõlda. Tõlla nimi on pandud Neutitschein (tänapäeval Tšehhi Vabariigi Nový Jičíni) linna järgi. Teise arvamuse kohaselt on tatšanka ukrainlaste hellitusnimi sõnast tachka (vene keeles: та́чка ehk käru). Veel ühe arvamuse kohaselt pärineb tatšanka sõnast "tavrichanka", mis tähendab Ukraina lõunaosas ja Krimmis levinud ebatasast kaarikut ning "Tauridat". Seos Tauridaga on kahtlane kuna suure ja ebatasase põllumajanduses kasutatud kaariku välimus on teistsugune.
Aleksander Kurtna nimeline auhind

Aleksander Kurtna nimeline auhind on auhind, millega Teatriliit tunnustab draamatekstide tõlkijaid. See antakse näidenditõlgete eest, millest vähemalt üks on ka samal hooajal lavastatud. Eeldatakse pikka draamatõlke kogemust, auhinna võib saada ka mitu korda.
Teatriliidu juhatus asutas auhinna 1988. aastal Ülev Aaloe, Paul-Eerik Rummo ja Mati Undi ettepanekul. Esimene laureaat oli Edvin Hiedel, kaks korda on auhinna saanud Anne Lange ja Anu Lamp.
658. Eesti Pataljon

658. Eesti Pataljon

1942. aasta jõulude ajal muudeti pataljoni nime veelkord, 658. Eesti Pataljoniks (Estnische-Batailon 658).
Pataljon sai selle ülema Alfons Rebase järgi tuntuks kui Rebase pataljon. Pataljon võitles Idarindel Saksa armee Väegrupp Nordi ja 18. armee alluvuses Teises Laadoga lahingus. 1944. aasta taandumislahingutes jaanuaris ja veebruaris paistis pataljon silma koos 659. Eesti Pataljoniga arjergardis liikudes ja 18. armee taganemisteid lahti hoides. 
Kaotused ajavahemikul 1. veebruar kuni 7.märts 1944.a.: langenud 15 allohvitseri ja alamväelast, haavatud 2 ohvitseri ja 61 allohvitseri ning alamväelast, haigestunud 4 allohvitseri ja alamväelast (kõik Eestist).
7.märtsil 1944.a. oli pataljoni koosseisus sakslasi: 1 ohvitser, 1 ametnik, 14 alamväelast; Eestist: 13 ohvitseri, 21 allohvitseri ja 420 alamväelast.
Kaotused märtsis 1944.a.: langenud 13 allohvitseri ning alamväelast, haavatud 1 ohvitser ja 35 allohvitseri ning alamväelast, haigestunud 1 ohvitser ja 38 allohvitseri ning alamväelast (kõik Eestist).
1. aprillil 1944.a. oli pataljoni koosseisus sakslasi: 1 ametnik, 8 allohvitseri, 4 alamväelast; Eestist: 4 ohvitseri, 15 allohvitseri ja 180 alamväelast.

Pataljoni likvideerimine

Aprillis 1944 liideti pataljon 20. Eesti Relvagrenaderide SS-diviisiga ja nimetati 47. Relvagrenaderide SS-rügemendi II pataljoniks.
Bing

MSN Search

Microsoft algselt käivitas MSN Searchi 1998. aasta kolmandas kvartalis, kasutades otsingutulemusi Inktomist. See koosnes otsingumootorist, indeksist ja veebiämblikust(web crawler).

Windows Live Search

Esimene avalik beeta-versioon Windows Live Searchist avaldati 8. märtsil 2006. aastal, lõplik väljaanne oli 11. septembril 2006. aastal asendades MSN Searchi. Uues otsingumootoris olid kasutusel vaheribad, kus täpsemalt oli võimalik leida veebi, uudiseid, pilte, muusikat, oma töölaud ja Microsoft Encarta.
MSN Searchi üleminekul Windows Live Searchile, lõpetas Microsoft Picsearchi kasutamise oma pildiotsingutel ja hakkas kasutama endatoodetud pildiotsingut, milleks kasutasid nad enda pildiotsingu algoritme.

Live Search

21. märtsil 2007 teatas Microsoft, et nad eraldavad oma otsinguarenduse Windows Live teenuste perest, ümbernimetades teenuse Live Searchiks. Live Search oli integreeritud Live Searchi ja Ad Platformi teenustesse, mile eesotsas oli Satya Nadella. Selle muutusega kaasnes Live Searchi liitumine Microsoft adCenteriga.

Ümbernimetus: Bing

Microsoft sai aru probleemist oma kaubamärgiga, kus tootel oli nimetuse ees "Live".  Püüdes Microsofti otsinguteenustele uut kuvandit leida, sai Live Searchi nimeks ametlikult Bing 3. juunil, 2009. 
Microsoft otsustas, et valitud nimi "Bing" oli meeldejääv, lühike, lihtne kirjutada ning funktsioneeriks ka URLina üle maailma. Sõna tuletaks inimestele meelde heli, mida tehakse "avastamisel ja otsuste tegemisel."  Nende otsingul leida parim nimi uuele otsingumootorile, abistas Microsofti konsultatsioonifirma Interbrand.  Nimel on ka tugev sarnasus sõnale "bingo", mida kasutatakse kui midagi mida otsitakse, on leitud või kui võidad mängu Bingo.
Kosovo vilajett

Pealinn

Üsküb (Skopje) tegutses provintsi pealinnana, samas ka basaarina Osmanite impeeriumi keskuse Kostantiniyye ja selle Euroopa provintside vahel. Üsküb oli 32 000 elanikuga provintsi suurim linn, sellele järgnes Prizren 30 000 elanikuga. Prizrenis asutati ametlikult 10. juunil 1878 albaania rahva õiguste kaitseks Prizreni liiga, mis 1881. aastal sultani käsul vägivaldselt lõpetati.

Ema Teresa

1910. aastal sündis Üskübis ja sealsamas ka ristiti kosovoalbaania päritolu roomakatoliku pühak ema Teresa, ta liitus 18-aastasena Iirimaa pealinnas nunnaorduga ning temast kujunes hiljem misjonär Briti Indias.
Ado Anderkopp

Ado Anderkopp (18. jaanuar 1894 Massu vald – 30. juuni 1941 Tallinn, hukati) oli Eesti poliitik (Tööerakondlane), I Riigivolikogu liige.
Hariduse sai Tallinna Nikolai I Gümnaasiumis ja Peterburi ülikooli õigusteaduskonnas. Töötas Vene kaubandustööstus- ja siseministeeriumis.
Tema kui tolleaegse sõjaministri järgi nimetati 1920. aastatel kasutatud Eesti sõjaväemütsi anderkopiks.
Ivi Kreen

Ivi Kreen (sündinud 9. oktoobril 1935 Kiviõlis) on eesti endine telediktor.
Aastatel 1961–1990 töötas ta Eesti Televisioonis uudistesaate "Aktuaalne kaamera" diktorina.

Isiklikku

Ta oli abielus laulja Uno Kreeniga (1928–1996), nende poeg oli näitleja Toomas Kreen.
Stevensi maakond (Kansas)

Ajalugu

Maakond moodustati 1886. aastal.
Eesti ETNO

Eesti ETNO on pärimusmuusika õppelaager noortele pillimängijatele vanuses 16–30.
Eesti ETNO laager toimub igal suvel vahetult enne Viljandi Pärimusmuusika Festivali. Laagrist osavõtjad esinevad festivali lavadel laagris õpitud repertuaariga. Lugude õppimine toimub kuulmise järgi.

Ajalugu

Eesti ETNO pärimusmuusikalaager sai alguse aastal 1997, nime all Noorte Moosekantide Pillimängupäevad.
Soolaheeringas

Soolaheeringas on soolatud heeringas. Soolaheeringate tegemine algab sageli kohe pärast nende püüdmist, kui need juba kalalaeval pannakse soolvette. Soolamise kaudu kala konserveeritakse ja selle lihaskoe struktuur muutub.
Üks tuntumaid soolaheeringa tooteid on marineeritud soolaheeringas ehk matjes-heeringas.
Enne soolaheeringate söömist võidakse neid vees leotada.
Annotatsioon

Annotatsioon (ladina sõnast annotatio 'kirjalik märkus, ülestähendus'; ebasoovitatav termin abstrakt) on raamatu, artikli või muu kirjutise lühike tutvustus, mis mõnikord annab ka hinnangu.
Annotatsioon käib sageli kirjutisega kaasas (näiteks sisaldub raamatus või on lisatud artiklile). See esineb ka bibliograafiates, mida sellisel juhul nimetatakse annoteeritud bibliograafiateks. Annotatsioone on kirjutatud ka kataloogikaartidele.
Mustarahu (Kiirassaare laht)

Mustarahu on Saare maakonnas Saaremaa vallas Kiirassaare lahes asuv 0,37 hektari suurune saar (rahu). Saare rannajoone pikkus on 320 meetrit.
Saar asub Vilsandi rahvuspargis 200 meetrit Papisaare sadamast loodes. Saar on kivise pinnamoega.
Rahu koordinaadid on 58° 22′ N, 21° 59′ E.
Kalev Kütaru

Kalev Kütaru on (sündinud 22. novembril 1957) eesti dirigent.
Ta on Kaitseliidu Tallinna Maleva Orkestri ja Tallinna Noorte Puhkpilliorkestri dirigent ja Eesti Puhkpillimuusika Ühingu noorteorkestrite toimkonna liige.
Pavel Dõmov

Koondisekarjäär

A-koondise debüüdi tegi Dõmov 19. novembril 2016 sõpruskohtumises Saint Kittsi ja Nevise vastu. Samas mängus tegi oma debüüdi ka Janar Toomet.
Rudolf Penno

Rudolf Penno (12. mai 1896 Undla vald (Kadrina kihelkond), Virumaa – 25. november 1951 Stockholm) oli Eesti poliitik.
Ta osales Esimeses maailmasõjas Vene sõjaväes ja Vabadussõjas kaitseliitlase ja Kalevlaste Maleva kompaniiülemana. Pärast sõda oli õpetaja. Ajakirja Uus Talu vastutav toimetaja 1925–1929, Viru maavolikogu esimees 1930–1934. Eesti Kartulikasvatajate Ühingu esimees alates 1937.
Ta oli II, III (II abiesimees 22. juunist 1926 kuni 2. juulini 1929), IV (II abiesimees 2. juulist 1929 kuni 20. juunini 1932) ja V Riigikogu (I abiesimees 1. detsembrist 1933 kuni 28. septembrini 1934, seejärel kuni 31. detsembrini 1937 esimees) liige. Alates 7. aprillist 1938 oli ta I Riigivolikogu liige (valitud 67. valimisringkonnast). Alates 17. oktoobrist 1939 kuni surmani oli ta Riigivolikogu II abiesimees. Pärast tema surma ei olnud enam Vabariigi Presidendi Asetäitja Valimiskogu kokkukutsumiseks vajalikke Riigivolikogu juhatuse liikmeid.
Ta oli ka Põllutöökoja, Kadrina põllumeeste konvendi ja Ühistegevuskoja I (ühispanganduse) sektsiooni liige.
Rudolf Pennole kuulus talu Undla vallas.
II Riigivolikogu vastaskandidaat, vangis, seejärel metsavend Vihula vallas. 1941–1942 teenis Saksa sõjaväes.
Põgenes 1944. aastal Soome kaudu Rootsi. 18. septembril 1944 nimetas Jüri Uluots ta Otto Tiefi valitsuse kaubandus-tööstusministriks, kuid ta ei astunud ametisse, jäädes Riigivolikogu juhatuse liikmeks. Alates 1949. aastast oli ta Vabade Eestlaste Põllumajandusliidu esimees.

Isiklikku

1922. aastal abiellus ta Alma Elfriede Trubokiga (1900–1978). Tütar Mia Penno (1923–1991), poeg Ado Penno (1925–1944) langes Jätkusõjas, eksiilvalitsuse liige Enno Penno oli tema teine poeg.
Kalmari väin

Kalmari väin on väin Läänemeres, mis eraldab Ölandit Rootsist.
Väina laius on keskmiselt 3,5 kilomeetrit, sügavus 8 meetrit. Väina ületab Ölandi sild.
Paul Cobley

Paul Cobley (sündinud 24. aprillil 1963) on inglise semiootik ja narratoloog.
Ta on kirjastuse Mouton de Gruyter väljaantava raamatusarja "Semiotics, Communication and Cognition" toimetaja.
Ta on esinenud Tartus loengutega detsembris 2004, veebruaris 2009, aprillis 2011 ja detsembris 2018.
Cerasuolo di Vittoria

Cerasuolo di Vittoria on Itaaliast pärit Sitsiilia punane vein.
2005. aasta 13. septembri seisuga on Cerasuolo di Vittoria ainukene Sitsiilia vein, millel on DOCG staatus. Cerasuolo di Vittoria on segu kahest viinamarjasordist – Nero d'Avola ja Frappato. Esimest viinamarjasorti on segus 50–70% ja viinamarjasorti Frappato on 30–50%.
Raekoja plats (Narva)

Raekoja plats on väljak Narvas Vanalinna linnaosas. Selle idapiiriks on Suur tänav ja põhjapiiriks Rüütli tänav.
1874. aastal püstitati Rae­ko­ja plat­si­le Peeter I 200. sünniaas­tap­äe­va auks mä­les­tus­sam­mas. See oli raud­be­too­nist paa­ri meet­ri kõrgune obe­lis­k. 1922. aas­tal linnavõimu otsusega see mälestussammas aga likvideeriti.
1968. aastal paigaldati Raekoja platsile Jaak Soansi loodud monument Eesti Töörahva Kommuuni 50. aastapäeva auks. 2008. aastal mälestusmärk teisaldati ja asub praegu Narva Kunstigalerii õues.
Aadressil Raekoja plats 1 asub Narva raekoda, aadressil Raekoja plats 2 endise börsihoone kohal asub Narva kolledži uus õppehoone.
Narva-2 kaitseliin

"Narva-2" kaitseliin ehk "Narva-2" liin oli kaitseliin Teise maailmasõja ajal, mida 1944. aasta algul Kirde-Eestisse, Saksa riikliku ehitusorganisatsiooni "Todt" ja 3. Eesti Piirikaitserügemendi meeste poolt rajama asuti.
Kaitseliini "Narva-2" asuti rajama väegrupi "Nord" ülema Walter Modeli korraldusel põhikaitseliiniks "Panther" liinilt vajadusel taanduvate vägede jaoks. 
Kaitseliin algas Peipsi järve põhjakaldalt Karjamaa küla lähedalt ning suundus põhja suunas Tuusina – Kamarna – Katermu – Kuremäe – Vasavere – Kase – Toila raudteejaama ja sealt edasi Pühajõe kaudu Oruni Soome lahe ääres.
Sinimägesid läbiv Tannenbergi liin oli mõeldud ainult ajutiseks kaitseliiniks, kuid kujunes Sinimägede lahingute käigus välja põhikaitseliiniks ja seetõttu jäi "Narva-2" kaitseliin lõpuni välja ehitamata.